### 16.    Beslutning om ændring af teknisk løsning på Sejerøfærgen i forbindelse med investering af klimamidler

**Åbent**

Sagsnr.: 326-2010-69748       J.nr.: 00.16.00           Dokumentnr.:
326-2020-211442

**Sagstype**

Beslutning.

**Resume og sagens baggrund**

Investeringen af de afsatte
klimamidler fra 2014 til 2017, i alt 1.225.000 kr. blev politisk behandlet og
godkendt af hhv. Teknik- og Miljøudvalget, Økonomiudvalget og
Kommunalbestyrelsen i november 2016. Disponeringen af klimamidlerne indeholdt
en lang række tiltag, der med undtagelse af tiltaget ”varmegenvinding på
David Svendsen” alle er blevet gennemført.

I forhold til tiltaget på
Sejerøfærgen, fremsættes der i denne sag, en anden teknisk løsning, der
vurderes til at give en større CO2 besparelse, end den tekniske løsning der var
beskrevet i den oprindelige sagsfremstilling i november 2016.
Investeringsbeløbet er uændret, og er fortsat 245.000
kr. I denne sag indstilles det, at ændringen af den
tekniske løsning godkendes.

**Indstillinger**

Direktøren indstiller, at den fremlagte
ændring af investering af klimamidler på Sejerøfærgen godkendes.

**Behandling**

Teknik- og Miljøudvalget,
Økonomiudvalget, Kommunalbestyrelsen.

**Sagsfremstilling**

Den tidligere godkendte løsning,
der indeholdt installation af en buffertank på [adresse], afventede udfaldet
af projektet om installation af en batteribank på [adresse]. Dette da en
batteribank ville forbedre businesscasen væsentligt på en buffertankløsning. Da
prisen for etablering af en batteribank på Sejerøfærgen, blev væsentlig højere
end forventet, blev projektet ikke gennemført, og derfor blev installationen af
buffertank ikke sat i gang.

I den forgangne periode, har der
vist sig andre og mere rentable optimeringsmuligheder. Der er derfor udarbejdet
en ny vurdering, for at opnå den største og mest rentable CO2 besparelse, for
de afsatte klimamidler. På baggrund af denne vurdering, søges der om
godkendelse af ændring af det tidligere godkendte optimeringstiltag, til fordel
for følgende tiltag på [adresse]:

Tiltag på Sejerøfærgen -
Timmy Overgaard af skibsskroget

David Svendsen er igennem sine nu 23
år blevet vedligeholdt med konventionel overfladebehandling af skroget. Nye
teknologier indenfor overfladebehandling, under vandlinjen, har vist en optimering
af friktionen, mellem skibsskrog og vand, der derved letter fremdriften af
skibet. Dette resulterer i en besparelse på brændstof til fremdrift, og derved
en reduktion i CO2-udledningen.

Denne type overfladebehandling koster væsentligt mere, end
en konventionel overfladebehandling, både i etablering og i den efterfølgende
vedligeholdelse. De resterende klimamidler skal dække omkostningen ved
klargøring af skroget, samt merudgiften til selve overfladebehandlingen.

Årlig CO2 besparelse:

Den årlige CO2 besparelse på den
oprindelige løsning med buffertank, var estimeret til 26 ton. Det nye forslag
estimeres til at give en årlig CO2 besparelse på 78 ton, og estimeres derfor til
at opnå en besparelse på 52 ton CO2 mere, end den oprindelig forslåede løsning.

Denne disponering af klimamidlerne
giver en øget CO2 besparelse til kommunens CO2-regnskab, og vurderes som
værende udgiftsneutral i forhold til den efterfølgende drift af Sejerøfærgen.
Der forventes derfor ikke en økonomisk besparelse, i forhold til den
efterfølgende drift og vedligeholdelse af færgen, da udgiften til
vedligeholdelsen af skibsskroget øges.

Tidsplan:

Kan udføres ved næste planlagte dokning
af Sejerøfærgen i april/maj 2021.

Pris og budget:

Ovenstående tiltag kan udføres for
304.000 kr. De resterende afsatte klimamidler udgør 245.000 kr. De manglende
59.000 kr. finansieres af det eksisterende driftsbudget for Sejerøfærgen. Dette
er muligt, da disse midler i forvejen er afsat i driftsbudgettet til
vedligeholdelse af skibsskroget.

Den årlige besparelse på brændstof
til fremdrivning, vil fremadrettet finansiere den øgede udgift til den årlige
vedligeholdelse af skibsskroget. En vedvarende effekt af overfladebehandlingen afhænger
af, at skibsskroget fortsat og løbende vedligeholdes med den korrekte og
væsentlig dyrere overfladebehandling.

**Økonomiske konsekvenser**

Investeringen i det nævnte tiltag
på Sejerøfærgen dækkes af de resterende, og allerede afsatte klimamidler på i
alt 245.000 kr. og de manglende 59.000 kr. finansieres af det eksisterende
driftsbudget for Sejerøfærgen.

Det vurderes, at der ikke skal
tilføres driftsmidler, da den efterfølgende drift af det implementerede tiltag
kan holdes indenfor det nuværende driftsbudget for Sejerøfærgen.

De ubrugte midler (245.000 kr.)
fra budget 2020 overføres til budget 2021.

[adresse] bemærkninger er
indarbejdet i sagen.

**Teknik- og Miljøudvalgets møde
den 8. oktober 2020:**

Anbefales.

**Økonomiudvalgets møde den 21.
oktober 2020:**

Anbefales.